Jy is nie alleen nie. In Suid-Afrika neem ongeveer 22 mense elke dag hul eie lewe, met 220 wat nie “suksesvol” is in hul poging nie. Maar: niks kan jou voorberei op die trauma wat jy beleef nie. Die eerste ruk, veral, wanneer dit voel of die nagmerrie nooit ’n einde sal hê nie, het jy ondersteuning uit verskeie oorde nodig. Moet dit nie versmaai nie, al voel jy ook jy wil niks meer met hierdie wêreld te make hê nie. Jy het hulp nodig, en daar is hulp beskikbaar, in verskillende vorms.